মার্কিন যুক্তরাষ্ট্রের রাষ্ট্রপতি নির্বাচন, ২০২৪
মার্কিন যুক্তরাষ্ট্রের ৬০তম চতুর্বার্ষিক আসন্ন রাষ্ট্রপতি নির্বাচন নভেম্বর ৫, ২০২৪ বুধবারে অনুষ্ঠিত হবে। এই নির্বাচনে ভোটাররা চার বছর মেয়াদের জন্য রাষ্ট্রপতি ও ভাইস প্রেসিডেন্ট নির্বাচন করবেন। নির্বাচনে ডেমোক্রেটিক পার্টির সদস্য, বর্তমান প্রেসিডেন্ট জো বাইডেন পুনঃনির্বাচনের জন্য প্রতিদ্বন্দ্বিতা করবেন। তার পূর্বসূরি রিপাবলিকান পার্টির সদস্য ডোনাল্ড ট্রাম্প, দ্বিতীয় এবং অ-পরবর্তী মেয়াদে পুনঃনির্বাচনের জন্য প্রতিদ্বন্দ্বিতা করবেন। ট্রাম্প জয়ী হলে, গ্রোভার ক্লিভল্যান্ডের পর তিনি এই কৃতিত্ব অর্জনকারী দ্বিতীয় রাষ্ট্রপতি হবেন। যদি উভয়ই তাদের নিজ নিজ দল দ্বারা মনোনীত হয়, তবে এটি ১৯৫৬ সালের নির্বাচনের পর প্রথম কোনো পুনঃপ্রতিদ্বন্দ্বিতাপূর্ন রাষ্ট্রপতি নির্বাচন হতে যাচ্ছে। অন্যদিকে বেশ কয়েকজন প্রতিদ্বন্দ্বী প্রার্থীও নির্বাচনে নিজ নিজ দলীয় প্রতীক পাওয়ার জন্য তাদের প্রার্থীতা ঘোষণা করেছেন। ২০ জানুয়ারী, ২০২৫ তারিখে বিজয়ী রাষ্ট্রপতির অভিষেক অনুষ্ঠান আয়োজিত হওয়ার কথা রয়েছে। মনোনয়ন কনভেনশনের মাধ্যমে রাজনৈতিক দলগুলো সাধারণ নির্বাচনের আগে তাদের দলীয় প্রার্থী বেছে নেবে। রাজ্য-স্তরের ককাস এবং প্রাথমিক নির্বাচনে ভোটাররা তাদের মনোনীত কনভেনশনের প্রতিনিধিদের বেছে নেবেন। উক্ত দিনে একইসাথে বেশ কয়েকটি রাজ্য তাদেরগিউবারনেটোরিয়াল এবং আইনসভা নির্বাচনও সম্পন্ন করবে। অপরাধ, শিক্ষা, অভিবাসন, বন্দুক নিয়ন্ত্রণ, স্বাস্থ্যসেবা, গর্ভপাত অ্যাক্সেস, এলজিবিটি অধিকার (বিশেষ করে ট্রান্সজেন্ডার অধিকার ), অর্থনীতির অবস্থা, এবং জলবায়ু পরিবর্তন রাজনৈতিক প্রচারাভিযানের প্রধান বিষয় হতে পারে বলে আশা করা হচ্ছে।